ข้อยกเว้นไม่มีความผิด คดีหมิ่นประมาท
ปัจจุบันมีการฟ้องร้องดำเนินคดีหมิ่นประมาททางเฟซบุ๊กและหมิ่นประมาทจำนวนมากในศาล เมื่อมีการแก้กฎหมายคอมพิวเตอร์แล้ว ทำให้การหมิ่นประมาททางเฟซบุ๊กไม่ผิดกฎหมายคอมพิวเตอร์ แต่ผิดกฎหมายหมิ่นประมาทตามประมวลกฎหมายอาญาเท่านั้น การด่ากันทางเฟซบุ๊กหรือไลน์ การใส่ร้าย วิพากษ์วิจารณ์แบบไม่สุจริตทางเฟซบุ๊กและไลน์ มีการดำเนินคดีในชั้นศาลจำนวนมาก ผู้ถูกดำเนินคดีได้รับความเดือดร้อน บางกรณีบุคคลที่ทุจริตหรือคดโกงก็ใช้กฎหมายหมิ่นประมาท เป็นเครื่องมือในการปิดปากมิให้มีการวิพากษ์วิจารณ์การทุจริตของตนเอง บางคดีฟ้องหลายคดี หลายจังหวัดและเรียกค่าเสียหายจำนวนมาก เพื่อหยุดผู้ที่จะแฉเรื่องความไม่ดีของตัวเอง ตามประมวลกฎหมายอาญามีข้อยกเว้นการแสดงความคิดเห็น ไม่เป็นความผิดฐานหมิ่นประมาท และข้อยกเว้นไม่ต้องรับโทษฐานหมิ่นประมาทข้อยกเว้นไม่เป็นความผิดฐานหมิ่นประมาทมาตรา 329 ผู้ใดแสดงความคิดเห็นหรือข้อความใดโดยสุจริต(1) เพื่อความชอบธรรม ป้องกันตนหรือป้องกันส่วนได้เสียเกี่ยวกับตนตามคลองธรรม(2) ในฐานะเป็นเจ้าพนักงานปฏิบัติการตามหน้าที่(3) ติชมด้วยความเป็นธรรม ซึ่งบุคคลหรือสิ่งใดอันเป็นวิสัยของประชาชนย่อมกระทำ หรือ(4) ในการแจ้งข่าวด้วยความเป็นธร
1 มิ.ย. 2560

ปัจจุบันมีการฟ้องร้องดำเนินคดีหมิ่นประมาททางเฟซบุ๊กและหมิ่นประมาทจำนวนมากในศาล เมื่อมีการแก้กฎหมายคอมพิวเตอร์แล้ว ทำให้การหมิ่นประมาททางเฟซบุ๊กไม่ผิดกฎหมายคอมพิวเตอร์ แต่ผิดกฎหมายหมิ่นประมาทตามประมวลกฎหมายอาญาเท่านั้น การด่ากันทางเฟซบุ๊กหรือไลน์ การใส่ร้าย วิพากษ์วิจารณ์แบบไม่สุจริตทางเฟซบุ๊กและไลน์ มีการดำเนินคดีในชั้นศาลจำนวนมาก ผู้ถูกดำเนินคดีได้รับความเดือดร้อน บางกรณีบุคคลที่ทุจริตหรือคดโกงก็ใช้กฎหมายหมิ่นประมาท เป็นเครื่องมือในการปิดปากมิให้มีการวิพากษ์วิจารณ์การทุจริตของตนเอง บางคดีฟ้องหลายคดี หลายจังหวัดและเรียกค่าเสียหายจำนวนมาก เพื่อหยุดผู้ที่จะแฉเรื่องความไม่ดีของตัวเอง ตามประมวลกฎหมายอาญามีข้อยกเว้นการแสดงความคิดเห็น ไม่เป็นความผิดฐานหมิ่นประมาท และข้อยกเว้นไม่ต้องรับโทษฐานหมิ่นประมาทข้อยกเว้นไม่เป็นความผิดฐานหมิ่นประมาทมาตรา 329 ผู้ใดแสดงความคิดเห็นหรือข้อความใดโดยสุจริต(1) เพื่อความชอบธรรม ป้องกันตนหรือป้องกันส่วนได้เสียเกี่ยวกับตนตามคลองธรรม(2) ในฐานะเป็นเจ้าพนักงานปฏิบัติการตามหน้าที่(3) ติชมด้วยความเป็นธรรม ซึ่งบุคคลหรือสิ่งใดอันเป็นวิสัยของประชาชนย่อมกระทำ หรือ(4) ในการแจ้งข่าวด้วยความเป็นธรรมเรื่องการดำเนินการอันเปิดเผยในศาลหรือในการประชุม ผู้นั้นไม่มีความผิดฐานหมิ่นประมาทข้อยกเว้นไม่ต้องรับโทษฐานหมิ่นประมาทมาตรา 330 ในกรณีหมิ่นประมาท ถ้าผู้ถูกหาว่ากระทำความผิด พิสูจน์ได้ว่าข้อที่หาว่าเป็นหมิ่นประมาทนั้นเป็นความจริง ผู้นั้นไม่ต้องรับโทษ แต่ห้ามไม่ให้พิสูจน์ ถ้าข้อที่หาว่าเป็นหมิ่นประมาทนั้นเป็นการใส่ความในเรื่องส่วนตัว และการพิสูจน์จะไม่เป็นประโยชน์แก่ประชาชนตัวอย่างคดีที่ศาลฎีกาเคยตัดสิน1.คำพิพากษาฎีกาที่ 1362/2514หมิ่นประมาทตำรวจซึ่งมีหน้าที่ปฏิบัติราชการเกี่ยวกับการจราจร ซึ่งทำให้ผู้ฟังเข้าใจว่ารีดไถเงินทอง หรือรับสินบนจากผู้กระทำความผิดต่อ พ.ร.บ.จราจร ซึ่งเป็นการปฏิบัติหน้าที่ราชการโดยมิชอบ มิใช่เป็นการใส่ความในเรื่องส่วนตัว และการพิสูจน์ความจริงย่อมเป็นประโยชน์แก่ประชาชน จำเลยจึงขอพิสูจน์ความจริงเพื่อไม่ต้องรับโทษได้2.คำพิพากษาศาลฎีกาที่ 1203/2520บริษัทโจทก์ที่ 1 เป็นเจ้าของหนังสือพิมพ์รายวันแนวหน้าแห่งยุคเดลินิวส์มีโจทก์ที่ 2 เป็นผู้อำนวยการ จำเลยที่ 2 เป็นหัวหน้ากองบรรณาธิการจำเลยที่ 3 เป็นบรรณาธิการข่าวในประเทศหนังสือพิมพ์ฉบับนี้มีเงินสวัสดิการช่วยเหลือเจ้าหน้าที่ในกองบรรณาธิการรวมหนึ่งล้านเก้าแสนแปดหมื่นเจ็ดพันบาทเศษ และบริษัทโจทก์ยังไม่ได้แบ่งรายได้ค่าโฆษณาเข้าสมทบอีก 1,247,402 บาท 40 สตางค์ จำเลยที่ 2 3 กับเจ้าหน้าที่ในกองบรรณาธิการหลายสิบคนเข้าชื่อกันมีหนังสือถึงโจทก์ที่ 2 ให้จ่ายเงินจำนวนดังกล่าวเข้าสมทบเงินสวัสดิการ โจทก์ไม่ยอมจ่าย เพราะเกรงว่าจำเลยที่ 2 จะเอาไปจ่ายให้เฉพาะผู้ที่ออกจากงานพร้อมกับจำเลยที่ 2 ซึ่งมีเหตุที่จะอ้างเช่นนั้นได้และต่อมาก็ปรากฏว่า เงินสวัสดิการหนึ่งล้านเก้าแสนบาทเศษที่อยู่ที่จำเลยที่ 2 นั้น จำเลยที่ 2 ได้จ่ายให้ผู้ที่ออกจากงานพร้อมกับจำเลยที่ 2 จนหมดสิ้น จึงไม่ใช่เรื่องโจทก์บิดพลิ้วไม่ยอมจ่ายเงิน ฉะนั้นการที่จำเลยที่ 2 เขียนข้อความลงในหน้าหนังสือพิมพ์บางกอกเดลิไทม์ จำหน่ายโฆษณาแก่ประชาชนทั่วราชอาณาจักรกล่าวหาว่าโจทก์โกงแม้กระทั่งเงินสวัสดิการของออฟฟิศบอยและคนถูบ้านก็ดี โจทก์มีเหลี่ยมโกงและทำความระยำก็ดีตลอดจนเปลี่ยนนามสกุลโจทก์ที่ 2 เป็นเบี้ยวตระกูล ซึ่งคำว่า เบี้ยวนี้ จำเลยที่ 2 ก็ยอมรับว่าหมายถึงฉ้อโกง ดังนี้ก็ดี หาเป็นการแสดงความคิดเห็นโดยสุจริตเพื่อป้องกันส่วนได้เสียของตน หรือเป็นการแจ้งข่าวด้วยความเป็นธรรมไม่ แต่เป็นเรื่องจำเลยที่ 2 มุ่งใส่ความโจทก์ทั้งสองให้ได้รับความเสียหายจำเลยที่ 2 ในฐานะผู้เขียนและบรรณาธิการจึงมีความผิดฐานหมิ่นประมาท ตามประมวลกฎหมายอาญา มาตรา 328 ประกอบด้วยมาตรา 326ได้ความเพียงว่า จำเลยที่ 2 ผู้เป็นประธานกรรมการของบริษัทจำเลยที่ 1 ได้หมิ่นประมาทโจทก์เพราะมีสาเหตุกันเป็นส่วนตัว ข้อเท็จจริงยังไม่พอฟังว่ากระทำไปในฐานะประธานกรรมการบริษัทจำเลยที่ 1 บริษัทจำเลยที่ 1 จึงไม่ต้องร่วมรับผิดด้วย3.คำพิพากษาศาลฎีกาที่ 2195/2521ขณะเกิดเหตุจำเลยเป็นรัฐมนตรีว่าการกระทรวงมหาดไทย การที่หนังสือพิมพ์ของโจทก์นำรูปจำเลยไปรวมอยู่ในกลุ่มคนร้ายและอาชญากรในหน้าปกหนังสือพิมพ์เป็นการทำให้คนทั้งหลายเข้าใจว่าจำเลยเป็นบุคคลประเภทเดียวกับคนร้ายและอาชญากรเหล่านั้นทำให้จำเลยเสื่อมเสียชื่อเสียง จำเลยย่อมมีสิทธิตอบโต้โดยสุจริต เพื่อให้การกระทำดังกล่าวของโจทก์ไร้ผล ไม่มีคนเชื่อ ดังนั้น การที่จำเลยกล่าวต่อหน้าสาธารณชนว่า “โจทก์เป็นบรรณาธิการ จิตใจต่ำช้ามาก จิตใจเลวทรามต่ำช้ามาก...ไอ้คนปัญญาทรามอย่างนี้ผมไม่มีวันไปร่วมด้วย” ย่อมทำให้ผู้ที่ได้รับฟังไม่เลื่อมใสโจทก์ อันมีผลทำให้ผลร้ายที่จำเลยได้รับจากการกระทำของโจทก์ลดน้อยถอยลง เป็นการป้องกันส่วนได้เสียเกี่ยวกับตนโดยสุจริตตามคลองธรรมตามประมวลกฎหมายอาญา มาตรา 329 (1) การกระทำของจำเลยจึงไม่เป็นความผิดฐานหมิ่นประมาทหรือดูหมิ่น (อ้างคำพิพากษาฎีกาที่ 1077/2504)